b'\n_START_ARTICLE_\nILOVEYOU\n_START_PARAGRAPH_\nILOVEYOU, Loveletter ili Love bug je ra\xc4\x8dunalni crv koji se slao kao prilo\xc5\xbeena datoteka e-mail poruci naslova "ILOVEYOU". _NEWLINE_\xc5\xa0irio se po ra\xc4\x8dunalima koja su radila pod operativnim sustavom Windows, drugi operacijski sustavi nisu bili ugro\xc5\xbeeni, tj. iako je ra\xc4\x8dunalo koje je radilo pod bilo kojim operacijskim sustavom moglo dobiti e-mail poruku od virusa, samo su se ona koja su radila pod Windowsima mogla zaraziti.\n_START_SECTION_\nDjelovanje\n_START_PARAGRAPH_\n4. svibnja 2000. godine pojavio se kao elektroni\xc4\x8dka poruka s naslovom "ILOVEYOU" te datotekom "LOVE-LETTER-FOR-YOU.TXT.vbs" u prilogu. Kad bi korisnik poku\xc5\xa1ao otvoriti prilo\xc5\xbeenu datoteku, zapravo bi pokrenuo program virusa, koji bi potom poslao svoju kopiju svima u korisnikovom adresaru, te bi se la\xc5\xbeno predstavljao kao korisnik ra\xc4\x8dunala koji je otvorio prilo\xc5\xbeenu datoteku kako bi potaknuo primatelje da otvore poruku. _NEWLINE_Pretra\xc5\xbeivao je sve tvrde diskove koji su spojeni s zara\xc5\xbeenim ra\xc4\x8dunalom te je datoteke s nastavkom JPG, JPEG, VBS, VBE, *.JS, *.JSE, CSS, *.WSH, *.SCT, *.DOC *.HTA zamjenjivao svojom kopijom. *.MP2 i *.MP3 datoteke bi sakrio te bi potom sebe kopirao s istim imenom datoteke, a pojavio bi se u *.VBS formatu. Tako\xc4\x91er bi skinuo zara\xc5\xbeen program koji bi se obi\xc4\x8dno zvao "WIN-BUGSFIX.EXE" ili "Microsoftv25.exe", a slu\xc5\xbei za kra\xc4\x91u lozinke.\n_START_SECTION_\nPodrijetlo i efekti\n_START_PARAGRAPH_\nVirus potje\xc4\x8de s Filipina, a napisan je u Microsoft Visual Basic skriptnom jeziku (MVBS-u). Lokacije zara\xc5\xbeenih ra\xc4\x8dunala rasprostirale su se preko Hong Konga do Europe i SAD-a. Pentagon, CIA i Parlament Ujedinjenog Kraljevstva su stoga zatvorili svoje e-mail sustave._NEWLINE_13. svibnja prijavljeno je 50 milijuna zara\xc5\xbeenih ra\xc4\x8dunala te je procijenjena \xc5\xa1teta koju je virus uzrokovao iznosila 5 i pol milijardi dolara.'